Komisijos sprendimas
2004 m. kovo 26 d.
pripažįstantis valstybėse narėse ar valstybių narių regionuose pagal Direktyvą 64/432/EEB įdiegtą galvijų auginimo ūkių priežiūros sistemą
(pranešta dokumentu Nr. C(2004) 986)
(tekstas svarbus EEE)
(2004/315/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis [1], ypač į jos 14 straipsnio 5 dalies pirmą pastraipą,
kadangi:
(1) Pagal Direktyvą 64/432/EEB, parduoti skirti galvijai, auginami veisimui ir produkcijai, turi būti individualiai tikrinami atitinkamai dėl turberkuliozės, bruceliozės ir enzootinės leukozės, jei jie nėra kilę ar atvežti iš valstybės narės ar jos regiono, oficialiai pripažinto neapimtu atitinkama liga arba kai tos valstybės narės teritorijoje yra įdiegta patvirtinta priežiūros sistema,
(2) Prancūzija yra oficialiai pripažinta kaip teritorija, neapimta galvijų tuberkulioze ir enzootine galvijų leukoze, pagal Komisijos sprendimą 2003/467/EB [2], o 2002 m. gruodžio 31 d. 97,33 % galvijų bandos nesirgo galvijų brucelioze.
(3) Komisijos sprendimas 2002/907/EB [3] laikinai pripažįsta galvijų auginimo ūkių priežiūros sistemą, įdiegtą Prancūzijoje pagal Direktyvą 64/432/EEB. Šiame sprendime reikalaujama, kad laikinas priežiūros sistemos patvirtinimas būtų peržiūrėtas iki 2004 m. balandžio 30 d.
(4) Komisijos ekspertų auditas ir atitinkami dokumentai, pateikti Prancūzijos kompetentingų institucijų, įrodė, jog yra padaryta pažanga užtikrinant visapusišką Prancūzijoje įdiegtos galvijų auginimo ūkių priežiūros sistemos veiklą.
(5) Todėl Prancūzijoje įdiegta galvijų auginimo ūkių priežiūros sistema turėtų būti patvirtinta.
(6) Komisijos sprendimu.2002/544/EB [4] pripažįstama pagal Direktyvą 64/432/EEB Belgijoje įdiegta galvijų auginimo ūkių priežiūros sistema.
(7) Reikia atskiru sprendimu sudaryti sąrašą valstybių narių ar valstybių narių regionų, kuriuose pagal Direktyvą 64/432/EEB yra įdiegta ir patvirtinta galvijų auginimo ūkių priežiūros sistema.
(8) Todėl Sprendimai 2002/544/EB ir 2002/907/EB turėtų būti panaikinami ir pakeičiami šiuo sprendimu.
(9) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
NUSPRENDĖ:
1 straipsnis
Patvirtinamos šio sprendimo priede išvardytose valstybėse narėse ar valstybių narių regionuose pagal Direktyvos 64/432/EEB 14 straipsnį įdiegtos galvijų auginimo ūkių priežiūros sistemos.
2 straipsnis
Sprendimai 2002/544/EB ir 2002/907/EB yra panaikinami.
3 straipsnis
Šis sprendimas skirtas valstybėms narėms.
Priimta Briuselyje, 2004 m. lapkričio 26 d.